Súlyos sérülést szenvedett három gyerek szánkóbalesetben Gödöllő külterületén, tájékoztatta a Pest Megyei Katasztrófavédelmi Igazgatóság szóvivője az MTI-t.

Csámpai Attila elmondása szerint a katasztrófavédelem segítségét a mentők kérték, a gyerekek ugyanis olyan helyen szánkóztak, ahonnan csak gyalogosan lehetett menteni őket. Korábban a mentésre érkező egyik mentőautó el is akadt a hóban.

A mentők csak annyit közöltek, hogy a három gyerek súlyos sérüléseket szenvedtek, állapotukról nincs bővebb információ.